ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
దేశంలోని వివిధ జిల్లాల్లో 850 ఆక్సిజన్ ప్లాంట్లు ఏర్పాటు చేస్తున్నట్లు ప్రకరించిన - డి.ఆర్.డి.ఓ. కార్యదర్శి
కోవిడ్-19 మహమ్మారికి వ్యతిరేకంగా పోరాడటానికి వీలుగా, దేశ అవసరాలను తీర్చడానికి, "పి.ఎం. కేర్స్ నిధి" తో, దేశంలోని వివిధ జిల్లాల్లో మొత్తం 850 ఆక్సిజన్ ప్లాంట్ల ను ఏర్పాటు చేయనున్నట్లు, శాస్త్ర, సాంకేతిక శాఖ  నిర్వహిస్తున్న ఆజీదీ కా అమ్రిత్ మహోత్సవ్ ప్రసంగాల పరంపరలో భాగంగా, రక్షణ పరిశోధన మరియు అభివృద్ధి సంస్థ  కార్యదర్శి డాక్టర్ సి. సతీష్ రెడ్డి, మాట్లాడుతూ, తెలియజేశారు.
అవసరం వచ్చినప్పుడు అన్ని రకాలుగా సహాయం అందించడానికి డి.ఆర్.డి.ఓ. సిద్ధంగా ఉందని, ఆయన చెప్పారు. ప్రజలకు సహాయపడటానికి, కోవిడ్-19 రెండవ దశలో, డి.ఆర్.డి.ఓ. ఏర్పాటు చేసిన, మరిన్ని ఎగిరే ఆసుపత్రులు సిద్ధంగా ఉన్నాయని కూడా ఆయన తెలియజేశారు.
ఈ సందర్భంగా డాక్టర్ రెడ్డి మాట్లాడుతూ, "మేము చాలా నగరాల్లో కోవిడ్-19 కు ప్రత్యేకమైన తాత్కాలిక ఆసుపత్రులను ఏర్పాటు చేసాము. ఇవి మాడ్యులర్ ఆసుపత్రులు, వీటిని ఎగిరే ఆసుపత్రులు గా వ్యవహరిస్తున్నాము. వైరస్ బయటకు వ్యాప్తి చెందని విధంగా ఈ ఆసుపత్రులను తయారు చేయడం జరిగింది. ఒక వేళ, మూడవ దశ వచ్చే అవకాశం ఉంటే, అందుకు అవసరమైన సౌకర్యాలు అన్ని ఆసుపత్రుల్లో ఉన్నాయి. ప్రభుత్వం ఈ అంశాలపై వివిధ భాగస్వాములతో చర్చిస్తోంది", అని వివరించారు.
అధునాతన సాంకేతిక పరిజ్ఞానంతో, డి.ఆర్.డి.ఓ. రక్షణ రంగంలో, ప్రధానంగా చేస్తున్న పరిశోధనల గురించి ఆయన ఈ సందర్భంగా, వివరిస్తూ, అంతర్జాతీయ స్థాయికి సరిపోయేలా తక్కువ ఖర్చుతో ప్రజలకు ప్రయోజనకరంగా ఉండే అధిక-నాణ్యతతో కూడిన సాంకేతిక పరిజ్ఞానాన్ని అభివృద్ధి చేయడం పై కూడా దృష్టి పెడుతున్నట్లు పేర్కొన్నారు.
సైన్స్ & టెక్నాలజీ కమ్యూనికేషన్ జాతీయ మండలి మరియు విజ్ఞాన్ ప్రసార్ సంయుక్తంగా ఆన్-లైన్ ద్వారా నిర్వహిస్తున్న న్యూ ఇండియా@75 అనే ప్రసంగాల పరంపర కార్యక్రమంలో డాక్టర్ రెడ్డి ప్రసంగించారు.
మహమ్మారిపై పోరాడటానికి కేంద్ర ప్రభుత్వం మరియు డి.ఎస్.టి. చేపట్టిన వివిధ చర్యల గురించి, అదేవిధంగా, టీకాల ను ఎలా సురక్షితంగా ఉంచాలి, వాటిని దేశంలోని ప్రతి మారుమూల ప్రాంతానికీ ఏవిధంగా చేర్చాలీ అనే విషయాల గురించి, డి.ఎస్.టి. కార్యదర్శి ప్రొఫెసర్ అశుతోష్ శర్మ తెలియజేశారు. మహమ్మారిని ఎదుర్కోవడంలో కృత్రిమ మేధస్సు  ఎక్కువ పాత్ర పోషించగల మార్గాల గురించి కూడా ఆయన మాట్లాడారు.
"దేశంలోని ప్రతి మారుమూల ప్రాంతానికీ, టీకాలను రవాణా చేయడానికీ, నిల్వ చేయడానికి వీలుగా అనువైన సాంకేతికతలు అభివృద్ధి చేయబడ్డాయి. భారతీయ పరిస్థితులకు అనుగుణంగా టీకాలను నిల్వ చేయడానికి కొత్త మార్గాలు అభివృద్ధి చేయబడ్డాయి. భవిష్యత్తులో సాంకేతికతల కలయిక కీలకం. వ్యాధి నిర్ధారణ, టెలిమెడిసిన్ రంగాలలో కృత్రిమ మేధస్సు గొప్ప పాత్ర పోషించనుంది. దూర ప్రాంతాల నుండి పర్యవేక్షణ, వ్యాధి నిర్ధారణ తో పాటు, మహమ్మారిని ఎదుర్కోడానికి తగిన నిర్ణయం తీసుకోవడంలో కూడా దీనికి అత్యంత ప్రాముఖ్యత ఉంటుంది." అని ప్రొఫెసర్ శర్మ ఈ సందర్భంగా తెలియజేశారు.
50 సంవత్సరాల డి.ఎస్.టి. సుదీర్ఘ ప్రయాణం గురించి, ఆయన వివరిస్తూ, సాంకేతిక పరిజ్ఞానం పునాదిగా, దేశ ప్రగతి, అభివృద్ధి కోసం యువ ప్రతిభకు సహకారం అందించి, ప్రోత్సహించి, పొందించడానికి, డి.ఎస్.టి. ని ఒక నర్సరీ గా ఏర్పాటు చేసినట్లు పేర్కొన్నారు.
బొగ్గు మంత్రిత్వ శాఖ
2020లో ప్రారంభించబడిన వాణిజ్య వేలం కింద ఇప్పటివరకు ఏడు రాష్ట్రాలకు చెందిన 86 బొగ్గు గనులు వేలం
2020 జూన్ నెలలో గౌరవనీయులైన ప్రధాన మంత్రి వాణిజ్య వేలం పథకాన్ని ప్రారంభించినప్పటి నుండి బొగ్గు మంత్రిత్వ శాఖ దేశ వ్యాప్తంగా బొగ్గు బ్లాకుల వాణిజ్య వేలాన్ని నిర్వహిస్తోంది. ఇప్పటి వరకు 86 బొగ్గు గనులను వాణిజ్య బొగ్గు గనుల వేలం కింద విజయవంతంగా వేలం వేయబడ్డాయి. అటువంటి వేలం నుండి ఇప్పటి వరకు రాష్ట్రాల వారీగా వచ్చిన ఆదాయ వివరాలు క్రింది విధంగా ఉన్నాయి:
|
|
రాష్ట్రాల వారీగా, వాణిజ్య ప్రయోజనం కోసం వేలం వేయబడిన గనుల నుండి ముందస్తు మరియు నెలవారీ చెల్లింపు ద్వారా వచ్చే ఆదాయం 
|
|
రాష్ట్రం
|
|
ఆదాయం

|
|
ఆదాయం

|
|
ఆదాయం

|
|
చత్తీస్ గఢ్
|
|
28.786
|
|
14.93
|
|
481.542
|
|
జార్ఖండ్
|
|
35.341
|
|
2.255
|
|
38.244
|
|
మధ్య ప్రదేశ్
|
|
0
|
|
225.371
|
|
20.391
|
|
మహారాష్ట్ర
|
|
0
|
|
52.964
|
|
8.993
|
|
ఒడిషా
|
|
38.764
|
|
125
|
|
109.302
|
|
పశ్చిమ బెంగాల్
|
|
0
|
|
0
|
|
18.6
|
|
అస్సోం
|
|
0
|
|
0
|
|
0.185
|
|
మొత్తం
|
|
102.891
|
|
420.52
|
|
677.257
Tక్యాప్టివ్ ఎండ్ యూజ్ల నిమిత్తం కమర్షియల్ మైనింగ్ సైన్ 2017 కోసం బొగ్గు మంత్రిత్వ శాఖ మొత్తం 99 బొగ్గు గనులను వేలం వేసింది. అన్ని గనులు ఆపరేషన్ ప్రారంభించడానికి కష్టపడుతున్నాయని చెప్పడం సరికాదు. బొగ్గు మంత్రిత్వ శాఖ యొక్క చురుకైన మరియు సమన్వయ విధానం కారణంగాను మరియు రాష్ట్ర ప్రభుత్వాల మద్దతుతో, 55 గనులకు గనుల నిర్వహణ అనుమతి లభించింది. బొగ్గు గనులు/ బ్లాక్ అభివృద్ధి మరియు వాణిజ్య బొగ్గు గనుల ఉత్పత్తి ఒప్పందం ప్రకారం నామినేటెడ్ అథారిటీ, బొగ్గు మంత్రిత్వ శాఖ మరియు విజయవంతమైన బిడ్డర్ల మధ్య అమలు చేయబడిన వాణిజ్య బొగ్గు గనుల వేలం ప్రకారం, బొగ్గు బ్లాకులను అమలు చేయడానికి వెస్టింగ్ ఆర్డర్ తేదీ నుండి 9 నెలల షెడ్యూల్ II బొగ్గు గనులకు మంజూరు చేయబడింది. షెడ్యూల్-II గనులు కాకుండా ఇతర గనులకు పూర్తిగా అన్వేషించిన బొగ్గు గనులకు 51 నెలలు మరియు పాక్షికంగా అన్వేషించిన బొగ్గు గనులకు 66 నెలలు మంజూరు చేయబడ్డాయి. అయితే, కొన్ని వాణిజ్య గనులు నిర్ణీత సమయానికి ముందే పని చేస్తున్నాయి. కేంద్ర బొగ్గు, గనులు మరియు పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
ప్రధాన మంత్రి కార్యాలయం
భారత్, జర్మనీ నేతల వీడియో-టెలీకాన్ఫరెన్స్
జర్మనీ ఛాన్సులర్ ఏంజెలా మెర్కెల్తో, భారత ప్రధాని శ్రీ నరేంద్ర మోదీ వీడియో-టెలీకాన్ఫరెన్స్ ద్వారా సంభాషించారు.
యూరప్, అంతర్జాతీయ వేదికలపై సుస్థిర, బలమైన నాయకత్వాన్ని అందించడంలో ఫెడరల్ ఛాన్సులర్గా మెర్కెల్ నిర్వర్తిస్తున్న దీర్ఘకాలిక బాధ్యతను శ్రీ మోదీ అభినందించారు. భారత్-జర్మనీ వ్యూహాత్మక భాగస్వామ్యం వృద్ధికి మార్గనిర్దేశనం చేస్తున్నందుకు ధన్యవాదాలు తెలిపారు.
పరస్పర ప్రాధాన్యత అంశాలతోపాటు, కొవిడ్ నియంత్రణ చర్యలు, ద్వైపాక్షిక ఒప్పందాలు, ప్రాంతీయ &అంతర్జాతీయ అంశాలు, ముఖ్యంగా భారత్-యూరోపియన్ యూనియన్ సంబంధాలపై ఇరువురు నేతలు చర్చించారు.
భారత్లో కొవిడ్ టీకాల వృద్ధి గురించి మెర్కెల్కు వివరించిన మోదీ, ప్రపంచ ప్రయోజనం కోసం తోడ్పాటు అందించాలన్న భారతదేశ నిబద్ధతపై భరోసా ఇచ్చారు. జర్మనీ సహా యూరప్ దేశాల్లో వైరస్ కొత్త రకాలు వ్యాప్తి చెందకుండా ముందస్తు నియంత్రణ చర్యలు చేపట్టినందుకు అభినందించారు.
"అంతర్జాతీయ సౌర కూటమి" లో చేరాలన్న జర్మనీ నిర్ణయాన్ని భారత ప్రధాని స్వాగతించారు. "విపత్తు నిరోధక మౌలిక సదుపాయాల కూటమి"  వేదిక కింద, జర్మనీతో సహకారాన్ని మరింత పెంచుకోవాలన్న అభీష్టాన్ని వ్యక్తపరిచారు.
భారత్-జర్మనీ మధ్య ద్వైపాక్షిక బంధం ఏర్పడి ఈ ఏడాదికి 70 ఏళ్లు, వ్యూహాత్మక భాగస్వామ్యానికి 20 ఏళ్లు వస్తాయని గుర్తు చేసుకున్న ఇరువురు నేతలు, సాధ్యమైనంత త్వరగా 6వ "అంతర్ ప్రభుత్వ సంప్రదింపులను" నిర్వహించాలని, ప్రతిష్టాత్మక అజెండా రూపొందించుకోవాలని నిశ్చయించారు.
ప్రధాన మంత్రి కార్యాలయం
కర్తవ్యపథ్ లో ఏస్ట్రో నైట్ స్కై ని నిర్వహించిన నేశనల్ సైన్స్ సెంటర్ దిల్లీ ప్రయాసలను మెచ్చుకొన్న ప్రధాన మంత్రి
కర్తవ్యపథ్ లో ఏస్ట్రో నైట్ స్కై ని నిర్వహించిన నేశనల్ సైన్స్ సెంటర్ దిల్లీ యొక్క ప్రయాస ను ప్రధాన మంత్రి శ్రీ నరేంద్ర మోదీ మెచ్చుకొన్నారు.
నేశనల్ సైన్స్ సెంటర్ దిల్లీ చేసిన ఒక ట్వీట్ కు ప్రధాన మంత్రి ప్రతిస్పందిస్తూ -
‘‘మన యువతీయువకుల లో అంతరిక్షం పట్ల మరియు అంతరిక్ష అధ్యయనం పట్ల కుతూహలాన్ని రగిలింప చేసేందుకు గాను జరిగిన ఆసక్తిదాయకమైనటువంటి ప్రయత్నం ఇది.’’ అని పేర్కొన్నారు.
ప్రధాన మంత్రి కార్యాలయం
అసమీ భాషా నిఘంటువు ‘హేమ్ కోశ్’ యొక్క బ్రేల్ సంచిక తాలూకు ప్రతి ని స్వీకరించిన ప్రధాన మంత్రి
ప్రధాన మంత్రి శ్రీ నరేంద్ర మోదీ 19వ శతాబ్దం నాటి అసమీ భాషా నిఘంటువులలోకెల్లా మొదటిది అయినటువంటి ‘హేమ్ కోశ్’ యొక్క బ్రేల్ సంచిక తాలూకు ప్రతి ని ఒకదాని ని శ్రీ జయంత్ బరువా వద్ద నుండి స్వీకరించారు. దీని బ్రేల్ రూపాంతరం ప్రచురణ కు మార్గదర్శకత్వం వహించిన శ్రీ జయంత్ బరువా ను మరియు ఆయన జట్టు ను శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘19వ శతాబ్ది కి చెందిన అసమీ భాషా నిఘంటువు లు అన్నింటి లో మొదటిది అయినటువంటి ‘హేమ్ కోశ్’ యొక్క బ్రేల్ సంచిక ప్రతి ని అందుకొన్నందుకు నేను సంతోషిస్తున్నాను. ఈ బ్రేల్ వెర్షన్ ప్రచురణ కు దారితీసిన శ్రీ జయంత్ బరువా మరియు ఆయన జట్టు సభ్యుల యొక్క ప్రయాసల ను నేను అభినందిస్తున్నాను.’’ అని పేర్కొన్నారు.
(
అంతరిక్ష విభాగం
బాహ్య అంతరిక్షాన్ని శాంతియుత ప్రయోజనాలకు వినియోగించుకోవడంలో భారతదేశానికి, భూటాన్ కు మధ్య సహకారం అంశానికి సంబంధించిన ఎమ్ఒయు కు ఆమోదం తెలిపిన మంత్రిమండలి
బాహ్య అంతరిక్షాన్ని శాంతియుత ప్రయోజనాల కోసం వినియోగించుకోవడంలో సహకరించుకోవడం అనే అంశంపై భారతదేశ గణతంత్ర ప్రభుత్వానికి, రాయల్ గవర్నమెంట్ ఆఫ్ భూటాన్ కు మధ్య 2020 వ సంవత్సరం నవంబరు 19 వ తేదీ న బెంగళూరు/థింపూ లలో ఇరు పక్షాలు సంతకాలు చేసి ఒక పక్షానికి మరొక పక్షం ఇచ్చి పుచ్చుకొన్న అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన ఈ రోజున జరిగిన కేంద్ర మంత్రివర్గ సమావేశం ఆమోదం తెలిపింది.
అంశాల వారీగా వివరాలు:
ఈ ఎమ్ఒయు తో భూమి తాలూకు రిమోట్ సెన్సింగ్; శాటిలైట్ కమ్యూనికేశన్, శాటిలైట్ ఆధారిత మార్గదర్శనం; అంతరిక్ష విజ్ఞానశాస్త్రం, గ్రహ సంబంధిత అన్వేషణ; అంతరిక్ష నౌక, స్పేస్ సిస్టమ్స్, గ్రౌండ్ సిస్టమ్ ల ఉపయోగం; మరియు అంతరిక్ష సాంకేతిక విజ్ఞాన వినియోగం వంటి సంభావ్య హితం ముడిపడ్డ రంగాలలో భారతదేశం, భూటాన్ లు పరస్పర సహకారాన్ని కొనసాగించడానికి మార్గం సుగమం అవుతుంది.
ఈ ఎమ్ఒయు ఒక సంయుక్త కార్యాచరణ సమూహం ఏర్పాటుకు దోహదపడుతుంది. డిఒఎస్/ ఐఎస్ఆర్ఒ లకు చెందిన సభ్యులు, భూటాన్ సమాచార, కమ్యూనికేశన్స్ మంత్రిత్వ శాఖ సభ్యులు దీనిలో సభ్యత్వం కలిగివుంటారు. ఈ సమూహం కార్యాచరణ కు ఒక కాల పరిమితి ని, సాధనాలు సహా కార్య ప్రణాళిక ను రూపొందించడం పై కసరత్తు చేస్తుంది.
అమలు సంబంధిత వ్యూహం, లక్ష్యాలు:
ఇరు పక్షాలు సంతకాలు చేసిన ఎమ్ఒయు కార్యాచరణ కు కాల పరిమితి ని, సాధనాలు సహా కార్య ప్రణాళిక పై కసరత్తు చేయడం కోసం సహకారానికి సంబంధించిన నిర్ధిష్ట రంగాలలో ఆచరణ వ్యవస్థ ను ఏర్పాటు చేయడం జరుగుతుంది. అంతే కాక ఒక సంయుక్త కార్యాచరణ సమూహాన్ని కూడా నియమించడం జరుగుతుంది.
ముఖ్య ప్రభావం:
ఎమ్ఒయు తో భూమి రిమోట్ సెన్సింగ్; శాటిలైట్ కమ్యూనికేశన్; శాటిలైట్ ఆధారిత మార్గదర్శనం; అంతరిక్ష విజ్ఞానశాస్త్రం; బాహ్య అంతరిక్ష అన్వేషణ ల రంగం లో సహకరించుకొనేందుకు ఉన్న సంభవనీయతను గుర్తించేందుకు ప్రోత్సాహం అందుతుంది.
లబ్ధిదారుల సంఖ్య:
ఈ ఎమ్ఒయు ద్వారా రాయల్ గవర్నమెంట్ ఆఫ్ భూటాన్ సహకారం తో మానవాళి లబ్ధికి గాను అంతరిక్ష సాంకేతిక విజ్ఞానాన్ని ఉపయోగించుకొనే రంగంలో సంయుక్త కార్యాచరణ కు ఉత్తేజాన్ని సమకూర్చడం జరుగుతుంది. ఈ విధంగా, దేశంలోని అన్ని వర్గాలు, అన్ని ప్రాంతాలు లాభపడతాయి.
పూర్వరంగం:
భారతదేశం, భూటాన్ లు ఒక లాంఛనప్రాయ రోదసీ సహకారాన్ని నెలకొల్పుకొనే అంశం పై చర్చిస్తూ వచ్చాయి. అంతరిక్ష సహకారానికి ఉద్దేశించిన ఒక అంతర్ ప్రభుత్వ ఎమ్ఒయు కు సంబంధించిన ఒక ముసాయిదా ను 2017 వ సంవత్సరం నవంబరు లో విదేశీ వ్యవహారాల మంత్రిత్వ శాఖ కు అందజేసి, తదుపరి దశ లో దానిని భూటాన్ పరిశీలనకు కూడా ఇవ్వాలని తలపెట్టారు. ఈ ముసాయిదా తో పాటు సహకారానికి సంబంధించిన ఇతర ప్రతిపాదనలపైన కూడా 2020 వ సంవత్సరం ఫిబ్రవరి లో నిర్వహించిన ఒక ద్వైపాక్షిక సమావేశం లో కూలకషం గా చర్చించడమైంది.
దౌత్య మార్గాలలో మరిన్ని సార్లు సంప్రదింపులు జరిగాక ఉభయ పక్షాలు ఎమ్ఒయు తాలూకు ఒక ఆచరణీయ ముసాయిదా ను ఖరారు చేసి, దానిని అంతర్గత ఆమోద ప్రక్రియ కోసం నివేదించడమైంది. అవసరమైన ఆమోదాలను పొందిన తరువాత, ఎమ్ఒయు పై ఉభయ పక్షాలు 2020 వ సంవత్సరం నవంబర్ 19 వ తేదీ న సంతకాలు పెట్టి, ఆ పత్రాన్ని ఒక పక్షం మరొక పక్షానికి ఇచ్చి పుచ్చుకోవడం జరిగింది.
ప్రధాన మంత్రి కార్యాలయం
ఝార్ ఖండ్ లోని ధన్ బాద్ లో మంటలు రేగి ప్రాణనష్టం వాటిల్లినందుకుసంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్నిప్రకటించారు
ఝార్ ఖండ్ లోని ధన్ బాద్ లో ఒక అగ్ని ప్రమాదం జరిగిన కారణం గా ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ఈ ప్రమాదం లో ప్రాణాల ను కోల్పోయిన వారి దగ్గరి సంబంధికుల కు 2 లక్షల రూపాయల వంతున మరియు ఈ దుర్ఘటన లో గాయపడిన వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి  నుండి ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘ధన్ బాద్ లో జరిగిన అగ్ని ప్రమాద ఘటన కారణం గా ప్రాణనష్టం వాటిల్లిన విషయం తెలిసి ఎంతో బాధ పడ్డాను. ప్రియతముల ను కోల్పోయిన వ్యక్తుల కు కలిగిన శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడిన వారు త్వరలోనే పునః స్వస్థత ను పొందుదురు గాక: ప్రధాన మంత్రి @narendramodi’’
‘‘ధన్ బాద్ లో జరిగిన అగ్ని ప్రమాద ఘటన లో మృతుల దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. క్షతగాత్రుల కు 50,000 రూపాయల వంతున ఇవ్వడం జరుగుతుంది: ప్రధాన మంత్రి@narendramodi’’ అని తెలిపింది.
మానవ వనరుల అభివృద్ధి మంత్రిత్వ శాఖ
ప్రాజెక్టు సంవత్సరం 2023-24కు నేషనల్ మీన్స్-కమ్- మెరిట్ స్కాలర్షిప్ స్కీం  కోసం నేషనల్ స్కాలర్షిప్ పోర్టల్  పై తాజా దరఖాస్తుల ఆన్లైన్ సమర్పణ, పునరుద్ధరణ ప్రారంభం
ఎనిమిదవ తరగతి నుంచి డ్రాప్ ఔట్లను తగ్గించేందుకు ఆర్ధికంగా బలహీన వర్గాలకు ప్రతిభావంతులైన విద్యార్ధులకు స్కాలర్షిప్ల ప్రదానం
రాష్ట్ర ప్రభుత్వ, ప్రభుత్వ సహాయం అందుకుంటున్న, స్థానిక సంస్థల పాఠశాలల్లో ఎంపిక చేసిన 9వ తరగతి విద్యార్ధులకు వార్షికంగా లక్ష తాజా స్కాలర్షిప్ల ప్రదానం
ప్రాజెక్టు సంవత్సరం 2023-24స్కాలర్షిప్ల కోసం నేషనల్ స్కాలర్షిప్ పోర్టల్ లో దరఖాస్తుల ఆన్లైన సమర్పణ/ నమోదు ప్రక్రియ 01 అక్టోబర్ 2023న ప్రారంభమైంది.
విద్యా మంత్రిత్వ శాఖ 9 నుంచి 12 తరగతి వరకు పాఠశాల కోసం అమలు చేస్తున్న నేషనల్ మీన్స్ -కమ్- మెరిట్ స్కాలర్షిప్ పథకం కింద ఆర్ధికంగా వెనుకబడిన వర్గాల విద్యార్ధులకు 8వ తరగతిలో డ్రాపౌట్ను తగ్గించి, సెకెండరీ దశలో విద్యను కొనసాగించేందుకు వారిని ప్రోత్సహించడానికి ఈ స్కాలర్షిప్లను అందిస్తారు. ప్రతి ఏడాదీ 9వ తరగతి నుంచి ఎంపిక చేసిన విద్యార్ధులకు ఒక లక్ష తాజా స్కాలర్షిప్ను అందిస్తారు. అంతేకాక రాష్ట్ర ప్రభుత్వ, ప్రభుత్వ సహాయం పొందుతున్న, స్థానిక సంస్థల పాఠశాలల్లో చదువుతున్న విద్యార్ధులకు 10 నుంచి 12 వ తరగతుల వరకు స్కాలర్షిప్లు వారి కొనసాగింపు/ పునరుద్ధరణ తర్వాత అందిస్తారు. ఏడాదికి అందించే స్కాలర్షిప్ ఏడాదికి రూ.12000గా ఉంటుంది.
నేషనల్ మీన్స్ -కమ్- మెరిట్ స్కాలర్షిప్ పథకం ను విద్యార్ధులకు ఉద్దేశించిన స్కాలర్షిప్ పథకాల కోసం ఏకగవాక్ష వేదిక అయిన నేషనల్ స్కాలర్షిప్ పోర్టల్లో పొందుపరిచడం జరిగింది.ఎన్ఎంఎంఎస్ స్కాలర్షిప్లను ప్రభుత్వ ఆర్ధిక నిర్వహణ వ్యవస్థ  ద్వారా డిబిటి పద్ధతిని అనుసరించి ఎలక్ట్రానిక్ బదిలీ ద్వారా ఎంపిక చేసిన విద్యార్ధుల బ్యాంక్ ఎకౌంట్లలో జమ చేస్తారు. ఇది ప్రభుత్వ రంగ పథకం.
అన్ని మార్గాల ద్వారా తల్లిదండ్రుల వార్షిక ఆదాయం రూ. 3,50,000కు మించని విద్యార్ధులు ఈ స్కాలర్షిప్లను పొందేందుకు అర్హులు. దీనిని పొందేందుకు 7వ తరగతి పరీక్షలో కనీసం 55%  మార్కులు పొంది, స్కాలర్షిప్ కోసం ఎంపిక పరీక్షకు హాజరుకావాలి.
నేషనల్ స్కాలర్షిప్ పోర్టల్పై రెండు స్థాయిలలో స్కాలర్షిప్ దరఖాస్తుల తనిఖీ జరుగుతుంది. మొదటి స్థాయిలో సంస్థ / పాఠశాల స్థాయిలో సంస్థ నోడల్ అధికారి , రెండవ స్థాయిలో జిల్లా నోడల్ అధికారి  ద్వారా జరుగుతుంది.
ప్రస్తుత సంవత్సరంలో, తాజా దరఖాస్తుల నమోదుకు,దరఖాస్తుల పునరుద్ధరణకు, ఎన్ఎస్పిపై లెవెల్-1, లెవెల్ -2 తనిఖీలకు కాలక్రమాలు దిగువన పేర్కొన్నట్టు ఉన్నాయిః
స్కీం కార్యకలాపాలు తేదీ
దరఖాస్తులకు పోర్టల్ తెరవడం 1 అక్టోబర్ 2023
దరఖాస్తుల సమర్పణకు ఆఖరి తేదీ 30 నవంబర్ 2023
తొలి లెవెల్కు ఆఖరు తేదీ
 15 డిసెంబర్ 2023
రెండవ లెవెల్కు ఆఖరు తేదీ
 30 డిసెంబర్ 2023
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్స పొందుతున్నవారి సంఖ్య మరింత తగ్గి 3.05 లక్షలకు చేరిక
రోజువారీ కొత్త కేసులు వరుసగా 21 రోజుకుగా 40,000 లోపు
చికిత్సలో ఉన్న వారిలో 66% మంది 10 రాష్ట్రాలకు చెందినవారే
భారతదేశంలో కోవిడ్ తో బాధపడుతూ చికిత్స పొందుతున్నవారి సంఖ్య క్రమంగా తగ్గుతూ వస్తోంది. ప్రస్తుతం చికిత్సలో ఉన్నవారి సంఖ్య 3.05 లక్షలకు దగ్గరలో నేటికి 3,05,344 లక్షలకు చేరింది. కొత్త కేసులకంటే కోలుకున్నవారు ఎక్కువగా ఉండటం, మరణాల సంఖ్య తక్కువగా ఉండటం వల్ల చికిత్సలో ఉన్నవారు తగ్గుతూ వస్తున్నారు. మొత్తం పాజిటివ్ కేసులలో ప్రస్తుతం చికిత్సపొందుతున్నవారు 3.04% మాత్రమే ఉన్నారు. గత 24 గంటలలో 29,690 మంది కోలుకోగా దీనివలన చికిత్సపొందే వారిలో నికర తగ్గుదల 3,407 గా నమోదైంది.
దేశవ్యాప్తంగా చికిత్సపొందుతున్న కోవిడ్ బాధితులలో 66% మంది కేవలం 10 రాష్ట్రాలు, కేంద్రపాలిత ప్రాంతాలకు చెందినవారే.
గడిచిన 24 గంటలలో నమోదైన పాజిటివ్ కేసులు 26,624 కాగా ఇలా కొత్త కేసులు 40 వేలలోపు ఉండటం వరుసగా ఇది 21వ రోజు.
ఇప్పటివరకూ కోలుకున్నవారి సంఖ్య 96 లక్షలకు దగ్గరవుతూ నేటికి 9,580,402 కు చేరింది కొత్త కేసులకంటే కొత్తగా కోలుకున్నవారు ఎక్కువగా ఉండటం వల్ల కోలుకున్నవారిశాతం 95.51%కు చేరింది.
కొత్తగా కోలుకున్నవారిలో 74.68% మంది కేవలం 10 రాష్ట్రాలకే పరిమితమయ్యారు. అందులో కేరళలో అత్యధికంగా 4,749 మంది కోలుకోగా, ఆ తరువాత స్థానంలో మహారాష్ట , పశ్చిమ బెంగాల్  ఉన్నాయి.
కొత్త పాజిటివ్ కేసులలో 76.62% కేసులు కేవలం 10 రాష్ట్రాలు, కేంద్రపాలిత ప్రాంతాల్లో కేంద్రీకృతమయ్యాయి. అందులో కేరళలో అత్యధికంగా 6,293 కొత్త కేసులు రాగా, మహరాష్ట్రలో 3,940 కేసులు నమోదయ్యాయి.
గడిచిన 24 గంటలలో 341 మంది కోవిడ్ బాధితులు మరణించారు. అందులో 81.23% మరణాలు 10 రాష్ట్రాల్లోనే నమోదయ్యాయి. మహారాష్ట్రలో అత్యధికంగా 74 మంది చనిపోగా, పశ్చిమ బెంగాల్ లో 43 మంది, ఢిల్లీలో 32 మంది చనిపోయారు.
రైల్వే మంత్రిత్వ శాఖ
భారత ప్రభుత్వం దేశ ప్రజల ఆరోగ్యం కోసం చేస్తున్న కృషికి తన వంతు సహాయంగా మాస్కలు, సానిటైజర్లు తయారు చేస్తున్న భారతీయ రైల్వే
1 ఏప్రిల్ 2020 నాటికి మొత్తం 287704 మాస్కులు మరియు 25806 లీటర్ల సానిటైజర్లను తయారు చేసిన భారతీయ రైల్వే
దేశంలోని అన్ని రైల్వే జోన్లూ వీటిని తయారు చేస్తున్నప్పటికీ మధ్య రైల్వే మరియు పశ్చిమ రైల్వే జోన్లు ఎక్కువ సంఖ్యలో ఉత్పత్తి చేస్తున్నాయి
పనిలోనికి వచ్చే సిబ్బంది అందరికీ ఈ మాస్కులు మరియు సానిటైజర్లు అందుబాటులో ఉంచబడుతోంది; అలాగే కాంట్రాక్టు కార్మికులకు కూడా ఇవి అందుబాటులో ఉంటాయి
కొవిడ్-19 వ్యాప్తిని నిరోధించడానికి భారత ప్రభుత్వం చేస్తున్న ఆరోగ్య పరిరక్షణ కార్యక్రమాలకు భారతీయ రైల్వే తన వంతు సహకారాన్ని అందిస్తోంది. ఇందులో భాగంగా అన్ని రైల్వే జోన్లు, ఉత్పత్తి విభాగాలు మరియు పిఎస్యులు మాస్కులు మరియు సానిటైజర్లను తయారు చేస్తున్నాయి.
(1 ఎప్రిల్ 2020 నాటికి భారతీయ రైల్వే తన అన్నిజోన్లు, ఉత్పత్తి విభాగాలు మరియు పిఎస్యూలలో మొత్తంగా 287704 మాస్కులు మరియు 25806 లీటర్ల సానిటైజర్లను తయారు చేసింది. వీటిని ఎక్కువ సంఖ్యలో తయారు చేస్తూ కొన్ని రైల్వే జోన్లు ముందుకు దూసుకు వెళ్తున్నాయి, ఇందులో 22580 మాస్కులు మరియు 2693 లీటర్ల సానిటైజర్లతో మధ్య రైల్వే, 46313 మాస్కులు మరియు 700 లీటర్ల సానిటైజర్లతో పశ్చిమ రైల్వే, 26567 మాస్కులు మరియు 3100 లీటర్ల సానిటైజర్లతో ఉత్తర మధ్య రైల్వే మరియు 14800 మాస్కులు మరియు 2620 లీటర్ల సానిటైజర్లతో పశ్చిమ రైల్వే తమ ఉత్పత్తులతో భారత ప్రభుత్వానికి సహకారాన్ని అందిస్తూ ముందుకు వెళ్తున్నాయి.
అత్యవసరమైన వస్తువులు మరియు సరుకు రవాణా కార్యక్రమాన్ని నిరంతరం కొనసాగిన్నది భారతీయ రైల్వే, ఈ కార్యక్రమాలకు అంతరాయం కలుగకుండా ఉండేందుకు కార్యము మరియు నిర్వహణా సిబ్బంది 24 గంటలూ పనిచేస్తున్నారు. వారి రక్షణ కొరకు మరియు ఉత్సాహపరిచేందుకు వారు పనిచేస్తన్న అన్ని ప్రదేశాల్లో ఈ క్రింది చర్యలు తీసుకోబడ్డాయి
i. పనిలోనికి వస్తున్న సిబ్బంది అందరికీ మాస్కులు మరియు సానిటైజర్లు అందుబాటులో ఉంచబడుతోంది. కాంట్రాక్టు కార్మికులకు కూడా ఇవి అందుబాటులో ఉంచబడుతున్నాయి.
ii. సిబ్బంది పనిచేసే అన్ని ప్రదేశాల్లో సబ్బు, నీరు మరియు చేతులు కడుగుకొనుటకు తగిన సౌకర్యాలు ఏర్పాటు చేయబడ్డాయి. స్థానికు కనుగొన్న కొన్ని క్రొత్త ఆలోచనలతో చేతలతో తాకకుండానే చేతులు కడుగుకొనుటకు అవసరమైన సౌకర్యాలను కల్పించబడినాయి.
iii. సామాజిక దూరం పాటించవలసిందిగా సిబ్బంది అందరికీ స్పష్టంగా తెలియజేయబడింది, ఈ క్రమంలో ట్రాక్మెన్, లోకోమోటివ్ పైలట్ల వంటి సిబ్బంది అందిరికీ ఎప్పటికప్పుడు తగిన అవగాహన కల్పించబడుతోంది.
రహదారి రవాణా, హైవేల మంత్రిత్వ శాఖ
ఎన్జి, ఎల్పిజి కిట్ రెట్రో ఫిట్మెంట్ , 3.5 టన్నుల కన్నా తక్కువ ఉన్న భారత్ స్టేజ్  వాహనాల డీజిల్ ఇంజిన్ల స్థానంలో సిఎన్జి/ ఎల్పిజి ఇంజిన్లను ఏర్పాటు చేయడం ద్వారా రూపాంతరీకరించడాన్ని అనుమతిస్తూ ముసాయిదా నోటిఫికేషన్ జారీ
సిఎన్జి, ఎల్పిజి కిట్ రెట్రో ఫిట్మెంట్ , 3.5 టన్నుల కన్నా తక్కువ ఉన్న భారత్ స్టేజ్  వాహనాల డీజిల్ ఇంజిన్ల స్థానంలో సిఎన్జి/ ఎల్పిజి ఇంజిన్లను ఏర్పాటు చేయడం ద్వారా రూపాంతరీకరించడాన్ని అనుమతిస్తూ రోడ్డు రవాణా& హైవేల మంత్రిత్వ శాఖ 27 జనవరి 2022న ముసాయిదా నోటిఫికేషన్ జారీ చేసింది. ప్రస్తుతానికి సిఎన్జి, ఎల్పిజి కిట్ రెట్రోఫిట్మెంట్ కేవలం బిఎస్- IV ఉద్గార ప్రమాణాల కింద మోటార్ వాహనాలకు మాత్రమే అనుమతించారు.
ఈ నోటిఫికేషన్ రెట్రో ఫిట్మెంట్కు ప్రతి ఆమోద అవసరాలను నోటిఫికేషన్ నిర్దారిస్తుంది. సిఎన్జి పర్యావరణ అనుకూల ఇంధనం, పెట్రోల్, డీజిల్ ఇంజిన్లతో పోలిస్తే కార్బన్ మొనాక్సైడ్, హైడ్రోకార్బన్, పరమాణు పదార్ధాలు, పొగ వంటి పదార్ధాలను తక్కువ వెలువరుస్తుంది.
భాగస్వాములతో సంప్రదింపుల అనంతరం దీనిని సూత్రీకరించారు. సంబంధింత భాగస్వాముల నుంచి ముప్పై రోజుల లోపు వ్యాఖ్యలను, సూచనలను ఆహ్వానించడం జరిగింది.
Click here to see Retrofitmennt in BS VI
(Visitor Counter : 106
రక్షణ మంత్రిత్వ శాఖ
భారత వైమానిక దళ కమాండర్ల సదస్సు-జూలై 2020
వైమానిక దళ కమాండర్ల సదస్సుని కేంద్ర రక్షణ మంత్రి శ్రీ రాజ్ నాథ్ సింగ్ 2020 జూలై 22 వ తేదీన వైమానిక కేంద్ర కార్యాలయం లో ప్రారంభించారు. వైమానిక దళాధిపతి , ఎయిర్ ఛీఫ్ మార్షల్ ఆర్.కె.ఎస్ భధౌరియా, కేంద్ర రక్షణ మంత్రికి, రక్షణ మంత్రిత్వశాఖకు చెందిన ఇతర సీనియర్ అధికారులకు స్వాగతం పలికారు.
వైమానిక దళ కమాండర్లనుద్దేశించి మాట్లాడుతూ రక్షణ మంత్రి, గత కొద్దినెలల్లో ఐఎఎఫ్ తన నిర్వహణా సామర్ధ్యాలను పెంచుకోవడంలో చూపిన స్పందనను ఆయన ప్రశంసించారు. బాగల్ కోట్లో అత్యంత సమర్దంగా నిర్వహించిన వైమానిక దాడులు , ప్రస్తుతం తూర్పు లద్దాక్లో నెలకొన్న పరిస్థితుల నేపథ్యంలో ఫార్వర్డ్ లొకేషన్లలో సత్వరం ఐఎఎఫ్ సాధనసంపత్తిని రంగంలోకి దింపడం వంటివి విరోధులకు బలమైన సంకేతాన్ని పంపాయని ఆయన అన్నారు. దేశ సార్వభౌమత్వాన్ని కాపాడుకునేందుకు దేశం చెప్పుకునే సంకల్పం , తమ సాయుధ బలగాల సామర్ధ్యంపై ఆ దేశ ప్రజలకు గల విశ్వాసంపై గట్టిగా నిలబడి ఉంటుందని ఆయన అన్నారు. వాస్తవాధీన రేఖ వద్ద ఉద్రిక్తతల సడలింపునకు జరుగుతున్న ప్రయత్నాలను ఆయన ఈ సందర్భంగా ప్రస్తావించారు. ఎలాంటి పరిస్థితినైనా ఎదుర్కొనేందుకు సిద్దంగా ఉండాల్సిందిగా ఆయన వారికి పిలుపునిచ్చారు.
కోవిడ్ -19 మహమ్మారిని ఎదుర్కొనేందుకు దేశం చేస్తున్న ప్రయత్నాలకు ఐఎఎఫ్ అద్భుతంగా మద్దతు నిచ్చిందని ఆయన కొనియాడారు. హెచ్.ఎ.డి.ఆర్ కార్యకలాపాలలో ఎఐఎఫ్ పాత్రను ఆయన ప్రశంసించారు. రక్షణ ఉత్పత్తి రంగంలో స్వావలంబన సాధించాల్సిన అవసరాన్ని ఆయన ప్రత్యేకంగా ప్రస్తావించారు.ప్రస్తుత ఎ.ఎఫ్.సి.సికి ఎంచుకున్నఅంశం- ‘ రాగల దశాబ్దంలో ఐఎఎఫ్’ , ఎంతో సరైనదని, రాగల రోజులలో దేశీయత దిశగా సాగించే కృషిని ఇది మరింత పెంపొందిస్తుందని అన్నారు. సిడిఎస్ నియామకం, డిఎంఎ ఏర్పాటు అనంతరం త్రివిధ దళాలమద్య మరింత సమన్వయం, సమగ్రత పెరిగే దిశగా జరిగిన పురోగతిని ఆయన కొనియాడారు.
సాంకేతికతలో మార్పులు, నానోటెక్నాలజీ వంటి వినూత్న సామర్ద్యాలు, కృత్రిమ మేధ, సైబర్, అంతరిక్ష రంగాలలో ,మార్పులను అందిపుచ్చుకోవడంలో ఐఎఎఫ్ పాత్రను రక్షణ మంత్రి ప్రస్తావించారు. సాయుధ దళాలకు అవసరమైన ఆర్థిక లేదా ఇతర అవసరాలన్నింటినీ తీర్చడం జరుగుతుందని రక్షణమంత్రి , కమాండర్లకు హామీ ఇచ్చారు.
వైమానిక దళాధిపతి, కమాండర్లనుద్దేశించి మాట్లాడుతూ, స్వల్పకాలిక,వ్యూహాత్మక ముప్పులను ఎదుర్కోవడంలో ఐఎఎఫ్ సర్వసన్నద్ధంగా ఉందని , విరోధులు ఎలాంటి దుశ్చర్యకు పాల్పడినా దానిని తిప్పి కొట్టేందుకు సర్వసమర్ధంగా ఉందన్నారు. బలగాల సన్నద్ధత , మోహరింపు విషయంలో అన్ని కమాండ్లు, సత్వర ప్రతిస్పందనను కలిగి ఉన్నాయని ప్రశంసించారు. అద్భుత ప్రతిస్పందనకుప వీలుగా ,స్వల్ప వ్యవధిలో పరిస్థితులను ఎదుర్కోగల సమర్ధతపై దృష్టిపెట్టవలసిన అవసరం ఉందన్నారు
ఈ మూడు రోజుల సదస్సులో కమాండర్లు, రానున్న దశాబ్దంలో ఏర్పడగల అన్ని రకాల ముప్పులను ఎదుర్కోవడానికి ఐఎఎఫ్ సామర్ద్యాలపెంపుపై చర్చించడానికి ముందు , ప్రస్తుత కార్యాచరణ పరిస్థితులు, బలగాల మొహరింపు తదితర అంశాలపై సమీక్ష నిర్వహిస్తారు.
మహిళా, శిశు అభివృద్ధి మంత్రిత్వ శాఖ
క్లిష్ట పరిస్థితుల్లో మద్దతు అందించేందుకు అర్హులైన పిల్లలను గుర్తించనున్న చైల్డ్ వెల్ఫేర్ అండ్ ప్రొటెక్షన్ కమిటీ
మహిళా మరియు శిశు అభివృద్ధి మంత్రిత్వ శాఖ చేపట్టిన మిషన్ వాత్సల్య పథకం దేశంలోని పిల్లల భద్రతను నిర్ధారించడానికి రాష్ట్ర మరియు స్థానిక ప్రభుత్వాల నెట్వర్క్ ద్వారా బలమైన పర్యావరణ వ్యవస్థను అందిస్తుంది. ప్రస్తుత స్కీమ్ మార్గదర్శకాల ప్రకారం మహిళలు మరియు పిల్లల న్యాయం/సంక్షేమానికి స్థానిక సంస్థల స్టాండింగ్/సబ్-కమిటీ వ్యవస్థ, శిశు సంక్షేమం మరియు రక్షణ సమస్యల పనితీరును సామాజిక సమస్యలతో వ్యవహరించే పట్టణ స్థానిక సంస్థ/పంచాయతీ రాజ్ సంస్థ/గ్రామ పంచాయతీ ప్రస్తుత కమిటీకి కేటాయించవచ్చు. ఈ స్ఫూర్తితో గ్రామ స్థాయిలో బాలల సంక్షేమం మరియు రక్షణ కమిటీ  క్లిష్ట పరిస్థితుల్లో ఉన్న పిల్లలు, అనాథలు, వీధి బాలలు మొదలైన వారిని ఆదుకోవడానికి అర్హులైన పిల్లలను గుర్తిస్తుంది. ఈ పిల్లలకు మిషన్ వాత్సల్య పథకం స్పాన్సర్షిప్ కాంపోనెంట్ కింద సౌకర్యాలు కల్పిస్తారు. సిడబ్ల్యూసి సిఫార్సు మేరకు మరియు స్పాన్సర్షిప్ మరియు ఫోస్టర్ కేర్ అప్రూవల్ కమిటీ  ద్వారా ఆమోదించబడిన స్పాన్సర్షిప్ సౌకర్యాలు ఈ పిల్లలకు అందించబడతాయి.అర్హత గల పిల్లలకు స్పాన్సర్షిప్ సౌకర్యాలను విస్తరించడానికి తదనుగుణంగా
రాష్ట్రాలు/యుటిలు అభ్యర్థించబడతాయి.
దిగువన ఉన్న నాన్-ఇన్స్టిట్యూషనల్ కేర్ కిందకు వచ్చే స్పాన్సర్షిప్, ఫోస్టర్ కేర్, ఆఫ్టర్ కేర్ నిబంధనలు:
కింది నాన్-ఇన్స్టిట్యూషనల్ కేర్ విధానాల ద్వారా మిషన్ పిల్లలకు మద్దతు ఇస్తుంది:
- స్పాన్సర్షిప్:విద్య, పోషకాహారం మరియు ఆరోగ్య అవసరాలకు మద్దతుగా విస్తరించిన కుటుంబాలు/సంబంధమైన బంధువులతో నివసించే బలహీనమైన పిల్లలకు ఆర్థిక సహాయం అందించబడుతుంది.
- ఫోస్టర్ కేర్: పిల్లల సంరక్షణ మరియు పునరావాసం కోసం సంబంధం లేని కుటుంబం పిల్లల బాధ్యత తీసుకుంటుంది. పిల్లల పోషణ కోసం జీవసంబంధ సంబంధం లేని పెంపుడు తల్లిదండ్రులకు ఆర్థిక సహాయం అందించబడుతుంది.
- దత్తత: దత్తత కోసం చట్టబద్ధంగా ఉచితంగా కనుగొనబడిన పిల్లల కోసం కుటుంబాలను కనుగొనడం. సెంట్రల్ అడాప్షన్ రిసోర్స్ అథారిటీ  దత్తత కార్యక్రమాన్ని సులభతరం చేస్తుంది.
- సంరక్షణ తర్వాత: 18 ఏళ్లు నిండిన చైల్డ్ కేర్ ఇన్స్టిట్యూషన్ను విడిచిపెట్టిన పిల్లలకు సమాజంలోని ప్రధాన స్రవంతిలో పిల్లలను తిరిగి చేర్చుకోవడానికి ఆర్థిక సహాయం అందించవచ్చు. అటువంటి మద్దతు 18 సంవత్సరాల వయస్సు నుండి 21 సంవత్సరాల వరకు అందించబడుతుంది. ఆమె/అతడు స్వయంఆధారితంగా మారడంలో సహాయపడటానికి 23 సంవత్సరాల వయస్సు వరకు పొడిగించవచ్చు.
స్పాన్సర్షిప్ రకాలు:
స్పాన్సర్షిప్ కింద సహాయం అందించే ఎంపిక మరియు ప్రక్రియ కోసం ప్రమాణాలు రెండు రకాలుగా ఉంటాయి-
ఏ - ప్రభుత్వ సహాయ స్పాన్సర్షిప్
బి - ప్రైవేట్ ఎయిడెడ్ స్పాన్సర్షిప్